Arctiinae

europeiske slekter 
 Acerbia
 Arctia
 Artimelia
 Atlantarctia
 Borearctia
 Callimorpha
 Canararctia
 Chelis
 Coscinia
 Cymbalophora
 Diacrisia
 Diaphora
 Euplagia
 Grammia
 Holoarctia
 Hyphantria
 Hyphoraia
 Lacydes
 Maurica
 Ocnogyna
 Pararctia
 Parasemia
 Pericallia
 Phragmatobia
 Rhyparia
 Rhyparioides
 Spilosoma
 Tyria
 Utetheisa
  Watsonarctia

Arctiinae  er en  delgruppe av bjørnespinnere.  Underfamilien består av omtrent 4 400 arter i verden, hvorav bare 15 er funnet i Norge. Det største artmangfoldet finnes i sør- og Mellom-Amerika.

Utseende 
De fleste voksne (imago) bjørnespinnere i gruppen Arctiinae har en tykk og håret kropp, mange av artene har et fargerikt og tydelig vingemønster. Ofte er også kroppen kraftig farget.  De med kraftige farger finnes vanligvis i rødt, gult, orange og svart. 
  
Vingene holdes taklagt bakover kroppen i hvile.

Levevis 
Arctiinae finnes i alle naturtyper. De fleste artene lever i varme og tropiske strøk. Men mange arter finnes bare i fjellet eller lengst nord. Slik som det er tilfelle for stripet bjørnespinner, nordlig bjørnespinner, polarbjørnespinner og flekkbjørnespinner, som bare finnes i Finnmark og nordlige Troms.

I underfamilien Arctiinae er ofte bakvingene sterkt farget i røde og orange farger. Ved fare eller dersom bjørnespinneren føler seg truet, viser den ofte bakvingene noe som virker som en advarsel for byttedyr. Fargesignalet redder ofte bjørnespinneren fra å bli spist.

Hunnen legger egg rett på næringsplanten, ofte legges eggene i små grupper.

Larvene er ofte sterk behåret. Men flere har mindre og kortere hårbekledning. De lever på ulike planter og mange av bjørnespinnerne  er aktive om natten.  De lever av å gnage blad. De fleste på trær.  Flere av artene er giftige fordi de får giftstoffer i kroppen fra plantene de spiser. Giftige næringsplanter kan være gullregn og poteter.

Arctiinae er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Bildegalleri

Systematisk inndeling 
Slektskaps forholdene mellom bjørnespinnernes delgrupper er avklart i ulik grad.  Derfor kan endringer skje, særlig for de tallrike tropiske artene.  Denne oversikten er ikke skrevet i hierarkisk skrivemåte. Du kan lese mer om dette her : System (biologi) og Gruppe (biologi). Systematikken følger i hovedsak, Aarvik, m.fl. 2000. (se kilde) Artslistene er alfabetiske på det latinske (vitenskapelige) navnet. Norske navn er hentet fra Aarvik, m.fl. 2000.

Listen er ufullstendig. Alle norske arter er med, samt noen andre.

 sommerfugler (Lepidoptera)
 gruppe Apoditrysia 
 gruppe storsommerfugler
 gruppe / overfamilie Noctuoidea  
 familie bjørnespinnere (Arctiidae) 
 delgruppe Arctiinae, – 15 norske arter,  50 europeiske arter og omtrent 4 400 arter i verden.
 Polarbjørnespinner, (Acerbia alpina)
 Brun bjørnespinner, (Arctia caja)
 Arctia festiva – ikke i Norge.
 Arctia flavia – ikke i Norge.
 Arctia villica – ikke i Norge.
 Aloa marginata – ikke i Norge.
 Amerila crokeri – ikke i Norge.
 Amphicallia thelwalli – ikke i Norge.
 Glansspinner, (Callimorpha dominula)
 Heibjørnespinner, (Coscinia cribraria)
 Cycnia tenera – ikke i Norge.
 Gråbrun tigerspinner, (Diaphora mendica)
 Rødfrynset bjørnespinner, (Diacrisia sannio)
 Hypercompe scribonia – ikke i Norge.
 Estigmene acrea – ikke i Norge. 
 Euchaetes egle – ikke i Norge.
 Euplagia quadripunctaria – ikke i Norge.
 Grammia parthenice – ikke i Norge.
 Stripet bjørnespinner, (Grammia qvenseli)
 Halysidota tessellaris – ikke i Norge.
 Flekkbjørnespinner, (Holoarctia puengeleri)
 Hyphantria cunea – ikke i Norge.
 Hyphoraia aulica – ikke i Norge.
 Nyctemera amica – ikke i Norge.
 Nyctemera annulata – ikke i Norge.
 Lophocampa caryae – ikke i Norge.
 Lophocampa maculata – ikke i Norge.
 Nordlig bjørnespinner, (Pararctia lapponica)  
 Piggsvinspinner, (Parasemia plantaginis)
 Rustvingespinner, (Phragmatobia fuliginosa)
 Pyrrharctia isabella – ikke i Norge.
 Ryparia purpurata – ikke i Norge.
 Spilosoma canescens – ikke i Norge.
 Gul tigerspinner, (Spilosoma lutea)
 Punkttigerspinner, (Spilosoma lubricipeda)
 Spilosoma virginica – ikke i Norge.
 Hvit tigerspinner, (Spilosoma urticae)
 Spiris striata – ikke i Norge.
 Termessa shepherdi – ikke i Norge.
 Karminspinner, (Tyria jacobaeae)
 Utetheisa lotrix – ikke i Norge.
 Utetheisa pulchella – ikke i Norge.
 Utetheisa pulchelloides – ikke i Norge.

Kilder 
 Fauna Europaea Web Service (2004) Fauna Europaea version 1.1, www.faunaeur.org
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider.
 Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-toftsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2

Eksterne lenker 
 
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
 Norsk Entomologisk forening – for deg som vil lære mer om insekter.

Bjørnespinnere
Sommerfugler formelt beskrevet i 1815
Dyr formelt beskrevet av William Elford Leach